OpenLLM-France/wikimedia huggingface dataset:
# Wapakoneta

Wapakoneta és una població dels Estats Units a l'estat d'Ohio. Segons el cens del 2005 tenia 9.474 habitants.

## Demografia

Segons el cens del 2000, Wapakoneta tenia 9.474 habitants, 3.803 habitatges, i 2.540 famílies. La densitat de població era de 646,3 habitants/km².
Dels 3.803 habitatges en un 33,1% hi vivien nens de menys de 18 anys, en un 51,4% hi vivien parelles casades, en un 11,2% dones solteres, i en un 33,2% no eren unitats familiars. En el 28,9% dels habitatges hi vivien persones soles l'11,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 2,99.
Per edats la població es repartia de la següent manera: un 26,2% tenia menys de 18 anys, un 9,7% entre 18 i 24, un 28,4% entre 25 i 44, un 20,2% de 45 a 60 i un 15,6% 65 anys o més.
L'edat mediana era de 35 anys. Per cada 100 dones de 18 o més anys hi havia 85,9 homes.
La renda mediana per habitatge era de 38.531 $ i la renda mediana per família de 45.456 $. Els homes tenien una renda mediana de 34.523 $ mentre que les dones 23.478 $. La renda per capita de la població era de 18.976 $. Aproximadament el 8,4% de les famílies i el 8,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wapakoneta». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Wapakoneta». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Vassili Iefànov

Vassili Iefànov (rus: Василий Прокофьевич Ефанов) (Samara, 10 de novembre de 1900 - Moscou, 3 de març de 1978) Vassili Prokófievitx Iefànov va ser un pintor soviètic, conegut principalment pels seus retrats i llenços monumentals. El 1965 va rebre el títol d'Artista del Poble de l'URSS. Des de 1947 era membre de ple dret de l'Acadèmia de les Arts de l'URSS i membre del Partit Comunista de la Unió Soviètica des del 1954. Va guanyar el Premi Stalin en cinc ocasions (1941, 1946, 1948, 1950, 1952). Va néixer el 23 d'octubre de 1900 a Samara, a una família de petits empresaris. Va estudiar a l'Acadèmia Superior d'Arts i Oficis (1917-1921). Després de diversos intents fallits per entrar a l'Acadèmia de Belles Arts de Leningrad, el 1922 es va traslladar a Moscou, on va treballar a l'estudi d'Abram Arkhípov (1919-1921) i de Dmitri Kardovski (1921-1926).
Va treballar com a escenògraf i com a il·lustrador en diverses editorials. El 1930 es va donar a conèixer pels seus llenços monumentals en l'estil realista soviètic. Retratà a diverses personalitats soviètiques de l'època.

## Referències

* 1 2 3 «Vassili Prokófievitx Iefànov» (en rus). Enciclopèdia Krugosvet. [Consulta: 17 gener 2010].
* 1 2 3 «Vassili Prokófievitx Iefànov. La biografia creativa» (en rus). ARTiHAUS. [Consulta: 17 gener 2010].

## Enllaços externs

* (rus) «Vassili Prokófievitx Iefànov». Роrtal educatiu rus. Arxivat de l'original el 2016-07-04. [Consulta: 17 gener 2010].
# Dropo

Dropo fou un grup valencià de rock actiu durant els anys 90. L'integraven, entre d'altres, el baixista Borja Penalba, Ximo Tomàs i Gómez (Maki) i Dr Dropo. Musicaren poemes de Vicent Andrés Estellés, com «La veu d'un poble», llur cançó més coneguda, «El clam dels socarrats» de Miquel Duran de València, així com d'altres poetes com Joan Roís de Corella o Ausiàs March. Actuaren al cinquè Tirant de Rock amb Sau, Al Tall, Lluís Llach, Obrint Pas i Marina Rossell (1995), a Alacant és important (1995) i a la tercera Fira del Llibre de València.

## Discografia

Discografia del grup.
* Si fots un crit, Al·leluia Records, 1995
** «Fills de la impaciència»
** «L'odi»
** «Tant s'hi val»
** «Només amb veure't»
* La velleta centenària, Cambra records, 1998
* Música contra la relaxació (disc col·lectiu), Cambra Records, 2000.
* Tirant de Rock (disc col·lectiu), Free Records, 1995

## Referències

* ↑ Viñas, Carles. Rock per la independència : la reivindicació nacionalista al rock català. 1. ed. Barcelona: Columna, 2006. ISBN 84-664-0725-1.
* ↑ Vilarnau, Joaquim «Borja Penalba, l'home de fer feines del segle XXI». Enderrock, 26-09-2019.
* ↑ Va passar al grup Obrint Pas Pascual, Anna «Maki, bateria d'Obrint Pas». Revista Barcella, núm 28, 01-06-2006. Arxivat de l'original el 2015-04-02 [Consulta: 19 febrer 2021].
* ↑ «Discografia de Dropo». Arxivat de l'original el 2011-07-10. [Consulta: 1r juny 2011].
* ↑ «Si fots un crit». Dropo, 1996. [Consulta: 23 gener 2022].
* ↑ Pérez, Jordi Juan. «Dropo - Tant s'hi val (1995)» (vídeo). Diània Televisió, 15-06-2015. [Consulta: 23 gener 2022].

## Enllaços externs

* «Lletres de les cançons de Dropo». Arxivat de l'original el 2007-07-07. [Consulta: 1r juny 2011].
Viccionari
# Bubú multicolor

El bubú multicolor (Chlorophoneus multicolor) és un ocell de la família dels malaconòtids (Malaconotidae).

## Hàbitat i distribució

Habita boscos i matolls del sud-oest de Mali, Sierra Leone, Libèria, Costa d'Ivori, Ghana, Togo, Nigèria i sud del Camerun, Guinea Equatorial, el Gabon, República del Congo, nord-oest d'Angola, República Centreafricana, est i nord-est de la República Democràtica del Congo, Ruanda i Uganda.

## Referències

* ↑ «Bubú multicolor». Cercaterm. TERMCAT, Centre de Terminologia. Rev. 10/05/2023(català)
# Aix-Xubiyya

La xubiyya (àrab: الشعوبية, ax-xuʿūbiyya) va ser un moviment cultural i polític principalment actiu del segle viii al segle xi, organitzat per musulmans d'origen no-àrab, que contestava la primacia dels àrabs dins de la comunitat islàmica o umma.
El moviment va iniciar-se al segle viii a Pèrsia, on els principals representants van ser-ne l'escriptor i traductor Ibn al-Muqaffa, l'historiador Hamza al-Isfahaní i l'erudit i enciclopedista al-Biruní. El moviment va estar especialment vinculat amb l'esforç per revitalitzar les llengües literàries locals, especialment farsi, permetent que poetes com Baixxar ibn Burd i Abu-Nuwàs comencessin a introduir expressions i poemes en aquesta llengua dins les seves obres.
També va ser un moviment important a l'Àndalus, on va manifestar-s'hi sobretot vers el segle xi, reunint musulmans amazics i d'origen gallec, basc, franc o visigot. Va ser representat per personatges com el poeta Ibn Gharsiya.
La xubiyya va ser combatuda, entre d'altres, per l'erudit àrab al-Jàhidh o l'exegeta alcorànic az-Zamakhxarí.

## Referències

* ↑ Bosworth, C.E.; E. van Donzel, W.P. Heinrichs & G.leComte. Encyclopedia of Islam, the. Leiden Brill, 1997. ISBN 90-04-05745-5.
* 1 2 3 Girard, Youssef. «De la shu’ubiyya au sein de la communauté musulmane vivant dans l'hexagone» (en francès). Arxivat de l'original el 2020-09-25. [Consulta: 24 agost 2014].
* ↑ «Iranian Identity. Medieval Islamic Period» (en anglès). Encyclopaedia Iranica. [Consulta: 24 agost 2014].
* ↑ «Shuubiyah» (en anglès). TheFreeDictionary. [Consulta: 24 agost 2014].
# Dymkovita

La dymkovita és un mineral de la classe dels òxids. Rep el nom en honor del mineralogista rus Yuriy Maksimovich Dymkov (1926-2014), especialista en mineralogia de l'urani, en la geologia dels dipòsits d'urani i en els problemes en la formació dels minerals. Va ser un dels primers investigadors dels minerals d'urani del dipòsit de Belorechenskoye.

## Característiques

La dymkovita és un arsenit de fórmula química Ni(UO₂)₂(As$^{3+}$O₃)₂·7H₂O. Va ser aprovada com a espècie vàlida per l'Associació Mineralògica Internacional l'any 2010. Cristal·litza en el sistema monoclínic.
Químicament, la dymkovita és un anàleg de la seelita amb níquel dominant i gairebé sense arsenat.

## Formació i jaciments

Va ser descoberta al dipòsit de Belorechenskoe, que es troba a la República d'Adiguèsia, a Rússia. Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Dymkovite» (en anglès). Mindat. [Consulta: 22 novembre 2019].
# Ouragahio

Ouragahio és una ciutat del centre-sud de Costa d'Ivori. És una subprefectura i comuna del departament de Gagnoa a la regió de Gôh, districte de Gôh-Djiboua.
Els futbolistes internacionals amb Costa d'Ivori Wilfried Singo, Serge Aurier, Franck Kessié i Siriki Dembélé van néixer a Ouragahio.
El 2014, la població de la subprefectura d'Ouragahio era de 36.364 habitants.

## Pobles

* Bodocipa (896)
* Broudoumé (2 005)
* Gnaliépa (1 014)
* Karahi (369)
* Kpapékou (3 086)
* Krogbopa (1 564)
* Mama (2 208)
* Oundjibipa (1 032)
* Ouragahio (11 253)
* Siégouékou (1 802)
* Zébizékou (1 118)
* Drayo-Dagnoa (4 841)
* Izambré (2 242)
* Kokouezo (908)
* Nazia (809)
* Tiépa (1 217)

## Referències

* ↑ «RGPH 2014, Répertoire des localités, Région Gôh». ins.ci. [Consulta: 5 agost 2019].
# Washington Park (Florida)

Washington Park és una concentració de població designada pel cens dels Estats Units a l'estat de Florida. Segons el cens del 2000 tenia 1.257 habitants.

## Demografia

Segons el cens del 2000, Washington Park tenia 1.257 habitants, 410 habitatges, i 298 famílies. La densitat de població era de 1.213,3 habitants/km².
Dels 410 habitatges en un 30% hi vivien nens de menys de 18 anys, en un 32,4% hi vivien parelles casades, en un 31,2% dones solteres, i en un 27,1% no eren unitats familiars. En el 22% dels habitatges hi vivien persones soles el 7,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,07 i el nombre mitjà de persones que vivien en cada família era de 3,52.
Per edats la població es repartia de la següent manera: un 30,8% tenia menys de 18 anys, un 8,4% entre 18 i 24, un 27,6% entre 25 i 44, un 21,6% de 45 a 60 i un 11,7% 65 anys o més.
L'edat mediana era de 35 anys. Per cada 100 dones de 18 o més anys hi havia 86,3 homes.
La renda mediana per habitatge era de 23.516 $ i la renda mediana per família de 26.528 $. Els homes tenien una renda mediana de 21.583 $ mentre que les dones 18.581 $. La renda per capita de la població era d'11.359 $. Entorn del 24,9% de les famílies i el 28,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Washington Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 2 agost 2010].
* ↑ «Geographic Comparison Table- Washington Park». American Fact Finder. Oficina del Cens dels Estats Units, 12-01-2010.
# Vassili Golovànov

Vassili Iaroslàvovitx Golovànov, rus: Василий Ярославович Голованов, (Moscou, 23 de desembre de 1960 — 13 de abril de 2021) fou un escriptor rus. Llicenciat en periodisme per la Universitat Estatal de Moscou, va escriure a diverses revistes i editorials, entre elles Vokrug sveta i Stolitsa. Fou autor d'assaigs geopoètics, que sorgeixen a partir de les seves expedicions al pol Nord, Àsia i el delta del Volga. Ostrov, ili opravdanie bessmislennij puteshestvi (2002, L'illa o justificació dels viatges sense sentit) és una de les seves mirades poètiques al territori, en aquest cas el de l'illa polar de Kolgúiev.
Va publicar l'obra col·lectiva Putevói zhurnal (Diari de viatge), que ell mateix va coordinar, Vremia chaepitia (2004, L'hora del te) i Tachanki s Yuga (1997, Tatxanques del sud), una investigació sobre el moviment encapçalat per Nèstor Makhnò que el diari Nezavissimaia gazeta va qualificar com el millor llibre històric en l'any de la seva publicació. Així mateix, va rebre diversos premis literaris, entre ells el que lliura la revista Novi mir. Prostranstva - laberinti (2005, Espais i laberints) fou la seva darrera creació geopoètica.

## Referències

* ↑ «Vassili Golovànov». web. Centre de Cultura Contemporània de Barcelona (CC-BY-SA via OTRS). [Consulta: 17 febrer 2016].
# Edificis tradicionals ashantis

Els edificis tradicionals ashanti són representatius de l'arquitectura dels Ashanti amb una època de màxima esplendor el segle xviii. Es troba al nord-est de Koumassi, Ghana. Estan inscrits a la llista del Patrimoni de la Humanitat des del 1980.

## Referències

* ↑ mondial, UNESCO Centre du patrimoine. «Bâtiments traditionnels ashanti» (en francès). [Consulta: 21 febrer 2021].
# Bubú olivaci

El bubú olivaci (Chlorophoneus olivaceus) és un ocell de la família dels malaconòtids (Malaconotidae).

## Hàbitat i distribució

Habita els boscos de les muntanyes del sud de Malawi i l'est de Zimbabwe, cap al sud, fins al sud de Moçambic i l'est i sud-est de Sud-àfrica

## Referències

* ↑ «Bubú olivaci». Cercaterm. TERMCAT, Centre de Terminologia. Rev. 10/05/2023(català)
# Llac Siljan

El llac Siljan, situat al comtat de Dalarna, al centre de Suècia, a 161 msnm, és el sisè més gran del país. La seva superfície (comptant el llac i els adjacents Orsasjön i Insjön) és de 354 km². La seva profunditat màxima és de 120 m. La principals ciutats situades a la seva riba són Mora, Orsa, Rättvik i Boda.
El llac està situat al voltant de la zona sud-est de l'anomenat Siljansringen, una formació geològica de fa 365 milions d'anys, del període Devonià, quan un meteorit hi va impactar.. Les capes sedimentàries dels períodes Cambrià, Ordovicià i Silurià a la zona contenen grans quantitats de fòssils. Existeixen sospites de l'existència de petroli, però les investigacions fins ara han donat resultat negatiu.
El cràter fa cinquanta km de diàmetre i és el més gran de tots els coneguts a Europa.

## Enllaços externs

* Base de dades d'impactes a la Terra - Siljan Arxivat 2010-03-13 a Wayback Machine. (anglès)
# Dynamic Host Configuration Protocol

DHCP (acrònim en anglès de Dynamic Host Configuration Protocol) és un protocol de xarxa que permet als nodes d'una xarxa IP obtenir els seus paràmetres de configuració automàticament. Es tracta d'un protocol de tipus client/servidor en què generalment un servidor posseeix una llista d'adreces IP dinàmiques i les va assignant als clients a mesura que aquestes van estant lliures, sabent en tot moment qui ha estat en possessió d'aquella IP, quant temps l'ha tinguda o a qui se li ha assignat després.

## Característiques

Proveeix els paràmetres de configuració a les computadores connectades a la xarxa informàtica amb la pila de protocols TCP/IP (Màscara de xarxa, porta d'enllaç i d'altres) i també inclouen mecanisme d'assignació d'adreces IP.
Aquest protocol es va publicar l'octubre de 1993 i està documentat actualment en la RFC 2131. Els últims publicats com a RFC 3415.

## Assignació d'adreces IP

Sense DHCP, cada adreça IP ha de configurar-se manualment a cada ordinador i, si l'ordinador es mou a un altre lloc en una altra part de la xarxa, s'ha de configurar una altra adreça IP diferent. El DHCP li permet a l'administrador supervisar i distribuir de forma centralitzada les adreces IP necessàries i, automàticament, assignar i enviar una nova IP si l'ordinador és connectat en un lloc diferent de la xarxa.
El protocol DHCP inclou tres mètodes d'assignació d'adreces IP:
* Assignació manual o estàtica: Assigna una adreça IP a una màquina determinada. Se sol utilitzar quan es vol controlar l'assignació d'adreça IP a cada client, i evitar, també, que es connectin clients no identificats.
* Assignació automàtica: Assigna una adreça IP de forma permanent a una màquina client la primera vegada que fa la sol·licitud al servidor DHCP i fins que el client l'allibera. Se sol utilitzar quan el nombre de clients no varia massa.
* Assignació dinàmica: L'únic mètode que permet la reutilització dinàmica de les adreces IP. L'administrador de la xarxa determina un rang d'adreces IP i cada computadora connectada a la xarxa està configurada per sol·licitar la seva adreça IP al servidor quan la targeta d'interfície de xarxa s'inicialitza. El procediment usa un concepte molt simple en un interval de temps controlable. Això facilita la instal·lació de noves màquines clients a la xarxa.
Algunes implementacions de DHCP poden actualitzar el DNS associat amb els servidors per reflectir les noves adreces IP mitjançant el protocol d'actualització de DNS establert en
El DHCP és una alternativa a altres protocols de gestió d'adreces IP de xarxa, com el BOOTP (Bootstrap Protocol). DHCP és un protocol més avançat, però ambdós són els usats normalment.
A Windows 98 o posterior, quan el DHCP és incapaç d'assignar una adreça IP, s'utilitza un procés anomenat "Automatic Private Internet Protocol Addressing.

## Referències

* ↑ RFC 2136 (Anglès).
# Westfield (Wisconsin)

Westfield és una població dels Estats Units a l'estat de Wisconsin. Segons el cens del 2000 tenia 1.217 habitants.

## Demografia

Segons el cens del 2000, Westfield tenia 1.217 habitants, 504 habitatges, i 325 famílies. La densitat de població era de 330,9 habitants per km².
Dels 504 habitatges en un 34,5% hi vivien nens de menys de 18 anys, en un 46,6% hi vivien parelles casades, en un 13,3% dones solteres, i en un 35,5% no eren unitats familiars. En el 32,1% dels habitatges hi vivien persones soles el 18,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,96.
Per edats la població es repartia de la següent manera: un 27,7% tenia menys de 18 anys, un 8,8% entre 18 i 24, un 26,7% entre 25 i 44, un 20% de 45 a 60 i un 16,8% 65 anys o més.
L'edat mediana era de 36 anys. Per cada 100 dones de 18 o més anys hi havia 83 homes.
La renda mediana per habitatge era de 30.341 $ i la renda mediana per família de 34.306 $. Els homes tenien una renda mediana de 30.758 $ mentre que les dones 22.938 $. La renda per capita de la població era de 17.318 $. Aproximadament el 7,3% de les famílies i el 9,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Westfield» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Westfield». American Fact Finder. Oficina del Cens dels Estats Units, 12-01-2010.
# Vũ Thị Trang

Vũ Thị Trang (* 19 de maig de 1992) és una esportista vietnamita que competeix en bàdminton en la categoria individual.

## Referències

* ↑ «Thi Trang VU» (en anglès). BWF. [Consulta: 14 juliol 2016].
# Bosc de Solanelles

El bosc de Solanelles és una pineda del poble de Terrassola, al municipi de Lladurs (Solsonès).

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Acramòrfids

Els acramòrfids (Achramorphidae) són una família d'esponges calcàries (Calcarea). Va ser descrita per Radovan Borojevic, Nicole Boury-Esnault, Michaël Manuel i Jean Vacelet, el 2002.

## Gèneres

Els següents gèneres pertanyen a la família Achramorphidae:
* Achramorpha
* Megapogon
* Sarsinella

## Referències

* ↑ Van Soest, R.W.M.; Boury-Esnault, N.; Hooper, J.N.A.; Rützler, K.; de Voogd, N.J.; Alvarez, B.; Hajdu, E.; Pisera, A.B.; Manconi, R.; Schönberg, C.; Klautau, M.; Kelly, M.; Vacelet, J.; Dohrmann, M.; Díaz, M.-C.; Cárdenas, P.; Carballo, J.L.; Ríos, P.; Downey, R.; Morrow, C.C. (2021). World Porifera Database. Achramorphidae Borojevic, Boury-Esnault, Manuel & Vacelet, 2002. Accessed through: World Register of Marine Species at: http://marinespecies.org/aphia.php?p=taxdetails&id=164186 on 2021-03-09
# Dylan van Baarle

Dylan van Baarle (Voorburg, Holanda Meridional, 21 de maig de 1992) és un ciclista neerlandès, professional des del 2012. Actualment corre a l'equip Team Jumbo-Visma.
En el seu palmarès destaca la Volta a la Gran Bretanya de 2014, el campionat nacional en contrarellotge de 2018, l'A través de Flandes de 2021 i la París-Roubaix 2022.

## Palmarès en ruta

* 2009
** Vencedor d'una etapa als Tres dies d'Axel
** Vencedor d'una etapa al Trofeu Karlsberg
* 2010
** Vencedor d'una etapa als Tres dies d'Axel
* 2012
** 1r al Memorial Arno Wallaard
** 1r a l'Olympia's Tour i vencedor d'una etapa
** Vencedor d'una etapa al Triptyque des Monts et Châteaux
** Vencedor d'una etapa a la Volta a Turíngia
* 2013
** Campió dels Països Baixos sub-23 en ruta
** Campió dels Països Baixos sub-23 en contrarellotge
** 1r a la Ster van Zwolle
** 1r a la Dorpenomloop Rucphen
** 1r a l'Olympia's Tour i vencedor d'una etapa
** 1r a la Volta a Turíngia
** 1r a l'Omloop van de Glazen Stad
** Vencedor d'una etapa al Tour de Bretanya
* 2014
** 1r a la Volta a la Gran Bretanya
* 2018
** Campió dels Països Baixos de ciclisme en contrarellotge
* 2019
** Vencedor d'una etapa del Herald Sun Tour
** Vencedor d'una etapa al Critèrium del Dauphiné
* 2021
** 1r a l'A través de Flandes
* 2022
** 1r a la París-Roubaix
* 2023
** Campió dels Països Baixos en ruta
** 1r a l'Omloop Het Nieuwsblad

### Resultats al Giro d'Itàlia

* 2014. Abandona (15a etapa)

### Resultats al Tour de França

* 2015. 147è de la classificació general
* 2016. 91è de la classificació general
* 2017. 77è de la classificació general
* 2019. 46è de la classificació general
* 2020. 59è de la classificació general
* 2021. 54è de la classificació general
* 2022. 32è de la classificació general
* 2023. 42è de la classificació general

### Resultats a la Volta a Espanya

* 2018. No surt (14a etapa)
* 2020. 49è de la classificació general
* 2022. 49è de la classificació general
* 2023. 88è de la classificació general

## Palmarès en pista

* 2014
** Campió dels Països Baixos en Madison, amb Yoeri Havik
* 2015
** Campió dels Països Baixos en Madison, amb Yoeri Havik

## Referències

* ↑ «Team Jumbo–Visma». UCI. [Consulta: 6 gener 2023].
* ↑ EFE «Van Baarle se llevó la general y Kittel el último esprín». El Mundo Deportivo. EFE, 14-09-2014 [Consulta: 15 setembre 2014].
* ↑ «Machada de Dylan van Baarle en A Través de Flandes ante los grandes favoritos» (en castellà), 31-03-2021. [Consulta: 2 abril 2021].
* ↑ «Van Baarle se marcha en solitario y gana la París-Roubaix» (en castellà), 17-04-2022. [Consulta: 6 maig 2022].
* ↑ «París-Roubaix: Dylan van Baarle es el nuevo rey del Infierno del Norte» (en castellà), 17-04-2022. [Consulta: 6 maig 2022].

## Enllaços externs

* Dylan van Baarle a ProCyclingStats
* Fitxa a sitiodeciclismo.net
# República Solidària (França)

República Solidària (en francès République solidaire - RS) és un partit polític francès de dretes fundat el 19 de juny de 2010 per Dominique de Villepin que fou Primer ministre entre 2005 i 2007.

## Presidents

| 2010-2011 | Dominique de Villepin |
| 2011- | Jean-Pierre Grand |

## Referències

* ↑ « Financer son parti, la nouvelle bataille de Villepin », Le Figaro, 18 de juny de 2010 (francès)

## Enllaços externs

* Lloc oficial Arxivat 2016-11-06 a Wayback Machine.
# Baldriga d'Audubon

La baldriga d'Audubon (Puffinus lherminieri) és un ocell marí de la família dels procel·làrids (Procellariidae) que habita la zona tropical de l'Atlàntic occidental i el Carib. Cria a les Antilles, Bahames i illes properes a Amèrica Central i Veneçuela.